CELEX: 31986D0375
Language: el
Date: 1986-07-22 00:00:00
Title: 86/375/ΕΟΚ: Απόφαση της Επιτροπής της 22ας Ιουλίου 1986 για τον καθορισμό του συντελεστή γεωργοοικονομικής εξέλιξης που θα χρησιμοποιηθεί για τον καθορισμό της ευρωπαϊκής μονάδας μεγέθους στα πλαίσια της κοινοτικής τυπολογίας των γεωργικών εκμεταλλεύσεων

Avis juridique important

|

31986D0375

86/375/ΕΟΚ: Απόφαση της Επιτροπής της 22ας Ιουλίου 1986 για τον καθορισμό του συντελεστή γεωργοοικονομικής εξέλιξης που θα χρησιμοποιηθεί για τον καθορισμό της ευρωπαϊκής μονάδας μεγέθους στα πλαίσια της κοινοτικής τυπολογίας των γεωργικών εκμεταλλεύσεων  

Επίσημη Εφημερίδα αριθ. L 223 της 09/08/1986 σ. 0046 - 0046 Φινλανδική ειδική έκδοση: Κεφάλαιο 3 τόμος 21 σ. 0232  Σουηδική ειδική έκδοση: Κεφάλαιο 3 τόμος 21 σ. 0232 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουλίου 1986  για τον καθορισμό του συντελεστή γεωργοοικονομικής εξέλιξης που θα χρησιμοποιηθεί για τον καθορισμό της ευρωπαϊκής μονάδας μεγέθους στα πλαίσια της κοινοτικής τυπολογίας των γεωργικών εκμεταλλεύσεων  (86/375/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3644/85 (2),  τον κανονισμό (ΕΟΚ) αριθ. 1463/84 του Συμβουλίου της 24ης Μαΐου 1984 περί της οργανώσεως ερευνών για τη διάρθρωση των γεωργικών εκμεταλλεύσεων για το 1985 και 1987 (3), και ιδίως το άρθρο 6 παράγραφος 2,  Εκτιμώντας ότι με την απόφαση 85/377/ΕΟΚ της Επιτροπής της 7ης Ιουνίου 1985 (4) για τη θέσπιση κοινοτικής τυπολογίας των γεωργικών εκμεταλλεύσεων καθορίζεται στο συνημμένο παράρτημα ΙΙΙ η οικονομική μονάδα μεγέθους· ότι στον καθορισμό αυτό υπάρχει συντελεστής που επιτρέπει να ληφθεί υπόψη η συνολική γεωργοοικονομική εξέλιξη που συνέβη από την περίοδο αναφοράς 1980· ότι προβλέπεται ότι ο συντελεστής αυτός υπολογίζεται από την Επιτροπή και καθορίζεται μετά από διαβουλεύσεις με τα κράτη μέλη και ότι οι διαβουλεύσεις αυτές πραγματοποιήθηκαν κατά τις συνεδριάσεις της ομάδας των εμπειρογνωμόνων «τυπολογία των γεωργικών εκμεταλλεύσεων»,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο συντελεστής γεωργοοικονομικής εξέλιξης που θα επιτρέψει να καθοριστεί η ευρωπαϊκή μονάδα μεγέθους όπως προβλέπεται στο παράρτημα ΙΙΙ Α. 2 της απόφασης 85/377/ΕΟΚ, καθορίζεται, για την εξέλιξη ανάμεσα στις περιόδους αναφοράς 1980 και 1982, στο 1,1.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 22 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 109 της 23. 6. 1965, σ. 1859/65.  (2) ΕΕ αριθ. L 348 της 24. 12. 1985, σ. 4.  (3) ΕΕ αριθ. L 142 της 29. 5. 1984, σ. 3.  (4) ΕΕ αριθ. L 220 της 17. 8. 1985, σ. 32.